"แต้มสีขาว-แดง" ปลุกกระแสวินัยจราจรยะลา
กลุ่มเยาวชน นับสิบคนจากค่ายเยาวชนสำนึกรักท้องถิ่น เสริมสร้างความสมานฉันท์รุ่นที่ 17 / 2565 เทศบาลนครยะลา ร่วมกันลงพื้นที่ บำเพ็ญประโยชน์สาธารณะ ทาสี  เครื่องหมายจราจรขาว-แดง ห้ามจอด ที่ฟุตบาท ริมถนนภายในเขตเทศบาลนครยะลา   หลังจากได้เลือนรางไป เพื่อให้ผู้ใช้รถ ใช้ถนน ได้มองเห็นสีจราจรอย่างเด่นชัดและปฎิบัติตามวินัยการจราจร โดยมีพี่เลี้ยงจากทางเทศบาลนครยะลา คอยสอนวิธีการทาสี รวมทั้งคอยปิดกั้นการจราจร ในช่วงที่มีการทาสี เพื่อให้เยาวชนมีความปลอดภัย  สำหรับการทำกิจกรรมของเยาวชนฯ จะแบ่งกลุ่มหมุนเวียนกันออกปฎิบัติหน้าที่บำเพ็ญสาธารณะประโยชน์ มีทั้งการทาสี การทำความสะอาดพื้นที่สาธารณะ และอื่นๆ นอกจากนี้  ก็จะมีการเรียนรู้บทบาทหน้าที่ การปฎิบัติงานในส่วนต่างๆ ของเทศบาลฯ ในการบริการประชาชน ซึ่งในช่วงแรกกลุ่มเยาวชนได้เข้าค่ายฝึกอบรมทักษะเรียนรู้ การพัฒนาทักษะความคิด การสร้างภาวะผู้นำ การปลูกจิตสำนึกรักท้องถิ่น การมีส่วนร่วมในการพัฒนาท้องถิ่น เพื่อเป็นเยาวชนจิตอาสาดูแลพัฒนาชุมชนสังคมไปแล้วเยาวชนสำนึกรักท้องถิ่น ต่างบอกว่า การได้เข้าร่วมโครงการนี้ ทำให้ได้ใช้เวลาว่างให้เป็นประโยชน์ ฝึกความอดทน ความมีระเบียบวินัย การทำงานร่วมกันเป็นทีม สร้างความรัก ความสามัคคี  นอกจากนี้ ก็ยังได้มีเงินไปช่วยพ่อ แม่ เพื่อเป็นค่าใช้จ่าย สำหรับการเรียน รวมถึงได้นำเงินไปบริจาคให้เด็กๆ ที่ลำบากกว่าด้วย